【英超】阿仙奴半場起盧開大餐
2024年04月03日 17:00
東網電視
更多新聞短片
剛喺英超退居次席嘅阿仙奴,今晚返主場迎戰盧頓;阿仙奴暫時僅落後榜首利物浦2分,今仗主場對盧頓呢3分志在必得,將會主動搶攻,以「兵工廠」中前場強大火力,要攻破盧頓防線並唔困難,佢哋近4場聯賽主場半場全開2球或以上,再追1.5球半場大。(Now 622周四凌晨2時30分直播)
阿仙奴上場作客0比0悶和曼城,雖然賽後惹來唔少批評,話阿迪達驚輸唔敢搶攻,但其實對住曼城唔輸已經當贏,依家係利物浦領先,壓力亦落在「紅軍」身上,例如下輪聯賽就要再度作客曼聯,作為後追嘅阿仙奴只要做好自己,靜候關鍵時刻後上反先即可。
至於上場壓抑嘅進攻火力,亦會喺今場盡情釋放,預計加比爾馬天尼利將會復出,夥拍夏維斯同布卡約沙卡全力數胡,中場迪格蘭賴斯、佐真奴同馬田奧迪加特支援,踢法上亦唔需要諸多顧忌,實行全軍壓上爭取盡快領先。
另邊廂,盧頓正於降班邊緣掙扎,但佢哋絕對唔會坐以待斃,踢法上敢於放膽進攻,早前對強隊如曼聯、利物浦、曼城等都有入球進帳,仲要喺上半場已取得入球,亦試過作客半場領先般尼茅夫3比0,可惜最終倒輸3比4,至於上場對熱刺亦喺半場領先,只係最後守唔住又輸1比2,相信今場對住阿仙奴亦唔會退縮,將會全力駁火,半場開大合理。
更多賠率: